**Kongregácia Milosrdných sestier sv. Vincenta – Satmárok**

**27. jún - Deň otvorených kláštorov**

**Komunita Nám. A. Hlinku 31, Ružomberok**

Sestry v tejto komunite Vám v tento deň ochotne poskytnú:

* priestor na modlitbu v tichu
* pozývajú Vás k spoločnej modlitbe Liturgie hodín, ale i k spoločnému stolu
* ponúkajú službu ucha

Program:

6:45 RANNÉ CHVÁLY  
7:15 SVÄTÁ OMŠA  
12:00 POSVÄTNÝ RUŽENEC, OBED  
15:00 KORUNKA K BOŽIEMU MILOSRDENSTVU

**Komunita Jarná 1, Ružomberok**

Spoločenstvo sestier pozýva na návštevu a obhliadku neklauzúrnych priestorov kláštora ☺, príjemné posedenie, spoločenstvo a odpovede aj na zvedavé otázky.

**Komunita Hviezdoslavova 20, Námestovo**

O 17:30 sestry s určitosťou otvoria dvere ☺ , v tomto čase Vás pozývajú k spoločnej modlitbe posvätného ruženca. Popri opekačke v komunitnej záhrade budete mať možnosť nájsť odpovede na všetky svoje otázky okolo rehoľného života.

**Komunita Tatranská 56, Kežmarok**

V komunite Kežmarok Vám sestry budú k dispozícii po celý deň:

* o 730 sa môžete spoločne stretnúť v komunitnej kaplnke pri slávení svätej omše. Po nej Vás sestry pozývajú na malé posedenie, pri ktorom sa budete môcť dozvedieť niečo o nich i o našej Kongregácii.
* Poobedie je venované rodinám s deťmi – v záhrade kláštora bude pre ne pripravený hravý program.
* Keďže je kaplnka sestier zasvätená Božiemu milosrdenstvu, modlitba korunky o 1500 bude mať tiež svoje osobité čaro.
* O 2000 môžete spoločne s mladými z farnosti stráviť chvíle pri adorácii v kaplnke kláštora.

**Komunita Nám. sv. Anny 2, Trenčín**

V čase 1600 – 1800 nemusíte zvoniť na kláštorný zvonec, dvere by mali byť otvorené – ale radšej zazvoňte, človek nikdy nevie... Sestry Vás srdečne pozývajú nakuknúť za tú veľkú bránu, ktorá delí ich kláštor od ruchu mesta, sú pripravené a ochotné viesť s Vami otvorený dialóg...

O 1730 sa spolu s nimi môžete v komunitnej kaplnke pomodliť Vešpery.